SUPER กางแผนพ.ย.-ธ.ค. COD อีก 486.15 MW ปี59 โกยรายได้เต็มสูบ
SUPER กางแผน COD เดือน พ.ย.-ธ.ค.จำนวน 486.15 เมกะวัตต์ ดันยอด COD ทะลุเป้า 500 เมกะวัตต์ แย้มปี 59 รับรู้รายได้เต็มรูปแบบ พร้อมลุยธุรกิจตามแผนกวาด PPA เข้าบริษัทเป็น 1,000 เมกะวัตต์ จากการประมูลหน่วยงานราชการและสหกรณ์การเกษตร พร้อมลงทุนร่วมกับพันธมิตร
10 พ.ย. 2558

นายจอมทรัพย์ โลจายะ ประธานคณะกรรมการ บริษัท ซุปเปอร์บล๊อก จำกัด (มหาชน) หรือ SUPER เปิดเผยว่า ในช่วงเดือน พ.ย.- ธ.ค.58 บริษัทมีแผนการจ่ายไฟฟ้าเชิงพาณิชย์ (COD) รวมทั้งสิ้น 486.15 เมกะวัตต์(MW)
โดยในส่วนของเดือน พ.ย. 2558 มีแผนการจ่ายไฟฟ้าเข้าระบบสายส่งของการไฟฟ้าส่วนภูมิภาคจำนวนเมกะวัตต์รวม 43.50 เมกะวัตต์(MW)โดยจะจ่ายไฟฟ้าเข้าระบบช่วงวันที่ 16พ.ย. 2558 จาก 1 โครงการ จำนวน 8 เมกะวัตต์(MW) และจ่ายไฟฟ้าเข้าระบบช่วงวันที่ 17 พ.ย. 2558 จาก 1 โครงการ จำนวน 5.9 เมกะวัตต์(MW) และวันที่ 18 พ.ย. 2558 จาก 3 โครงการ จำนวน 13.6 เมกะวัตต์(MW) และเมื่อรวมช่วงปลายเดือน ส.ค.ที่ COD แล้ว 2 โครงการจำนวน 16 เมกะวัตต์(MW) ทำให้ สิ้นเดือน พ.ย. จะมีการ COD รวมทั้งสิ้น 43.5 เมกะวัตต์(MW)
นอกจากนี้ในเดือน ธ.ค. 2558 จะมีแผนการ COD ล็อตใหญ่จำนวน 442.65 เมกะวัตต์(MW) โดยแบ่งการ COD อออกเป็น 4 ช่วง คือ ช่วงวันที่ 7-12 ธ.ค. 2558 จาก 10 โครงการ จำนวน 57.90 เมกะวัตต์ช่วงวันที่ 14-19 ธ.ค.2558 รวม 16 โครงการ จำนวน 67.50 เมกะวัตต์(MW) ช่วงวันที่ 21-26 ธ.ค. 2558 รวม 10 โครงการ จำนวน 61.55 เมกะวัตต์ (MW)และช่วงที่วันที่ 28-30 ธ.ค. 2558 รวม 25 โครงการ จำนวน 255.70 เมกะวัตต์(MW)
“ก่อนหน้าหน้า SUPER มี COD อยู่ที่ 28.95 เมกะวัตต์ เมื่อรวมกับ 486.15เมกะวัตต์ ที่จะทยอย COD ตามแผน ก็จะทำให้มี COD ทั้งสิ้น 515.1เมกะวัตต์ ซึ่งหลังจากที่ SUPER สามารถ COD ได้ตามเป้าแล้ว ก็จะทำให้ปี 2559 เป็นปีที่มีการรับรู้รายได้จากส่วนนี้เต็มที่ตั้งแต่ต้นปี ซึ่งเบื้องต้นได้ตั้งเป้าหมายว่าในปี 2559 จะสามารถรับรู้รายได้จำนวน 5,000 ล้านบาท” นายจอมทรัพย์ กล่าว
อย่างไรก็ดี หลังจากนั้นบริษัทก็จะเดินตามแผนที่วางไว้โดยในปี 2559 จะมีสัญญาซื้อขายไฟฟ้า (PPA) เพิ่มเข้ามาอีก 500 เมกะวัตต์ ทำให้มี PPA ในปี 2559 อยู่ที่ 1,000 เมกะวัตต์ ซึ่งจะมาจากการการเข้าไปประมูลจากหน่วยงานราชการและสหกรณ์การเกษตร รวมถึงการร่วมมือกับพันธมิตร